* **Temps aproximat anada amb vehicle:** ***30 minuts***
* **Temps aproximat anada caminada: *3 hores***
* **Temps aproximat tornada caminada:** ***1,5 hores***
* **Desnivell:** ***Sortida a 1.275. Estany Negre 2.000***
* **Indicacions: *Ben indicat***
* **Dificultat:** ***Cap excepte superar el fort desnivell***
* **Observacions:** Bona part del recorregut discorre pel ***Parc Natural de l’Alt Pirineu.*** Per aquest motiu caldrà accentuar el criteri de respecta per la natura que, per altra banda, sempre cal tenir.

D

es de la ***Borda de Pina*** s’agafa el vehicle i baixem cap al pont de la ***Noguera Pallaresa***. El travessem i enfilem una petita pujada per arribar a la carretera. L’agafem en direcció ***Alós d’Isil*** (cap a l’esquerra)***.*** Passem aquest poble i continuem cap a ***Isil i Boren.*** Just en arribar a aquest darrer poble veurem un pont i l’embassament de ***Boren***. Creuem el pont i pugem en direcció a ***Sorpe***. A poc mes d’un km del pont passarem pel costat d’aquest poble que ens quedarà a la dreta

Continuem fins enllaçar amb la carretera ***C-28*** que va de ***Sort*** a la ***Val d’Aran***. L’agafem cap a la dreta, en direcció al ***Port de la Bonaigua*** i la ***Val d’Aran***.

A uns 4 km trobarem un desviament a l’esquerra que diu ***Bosc del Gerdar.*** Cal agafar-lo. Ens portarà a un refugi, ***Refugi del Gerdar***, i a un ampli aparcament.

Deixem el vehicle en aquest punt i iniciem la caminada en direcció al ***Barranc de Cabanes.***

***El Gerdar*** es el bosc d’avets mes gran de la península ibèrica. La tranquil·litat, frondositat i frescor d’aquest bosc no deixaran d’impactar-vos. Es troba entre el Parc Nacional d’Aigües Tortes i Estany de Sant Maurici i el Parc Natural de l’Alt Pirineu. No està integrat en cap dels dos malgrat que sembla que hi ha el propòsit que formi part del primer.

******

Bosc del Gerdar

A uns 10 minuts de començar l’excursió trobarem un pont que creua aquest barranc.



Pont de Cabanes

El passem. El camí, perfectament marcat i senyalitzat, va pujant lentament però persistentment.

A uns 30 o 40 minuts de començar trobarem una cruïlla que permet anar a ***Son***, per una banda, i a ***l’Estany Negre***, per l’altre. Agafem aquest darrer i per aquest motiu tombem cap a la dreta.

Després d’uns 30 minuts mes començarem a abandonar el bosc. Les clarianes són cada cop mes evidents. Una vegada superat el bosc el camí s’enfila mes pronunciadament.

Al cap d’unes dues hores arribarem a ***l’Estany Negre*** després de superar un primer estany igualment petit.



Estany Negre

Aquest estany te una curiosa illa al centra que no es difícil d’arribar-hi amb la condició de mullar-nos una mica els peus.



Illeta central a l’estany Negre

Camí de tornada podrem gaudir d’unes bones vistes orientades cap al nord-est. Precisament cap a la zona de la Vall d’Isil encara que aquesta gairebé no es veu ja que queda amagada per la Serra de Cuenca i Airoto



Al fons la serra que limita amb França